Document ID: /roh_data/filtered/fineweb-2-filterrobots_roh.jsonl.gz/19596

Sozialamt
Uffizi dal servetsch social
Ufficio del servizio sociale
Integraziun da persunas cun impedimentsLoëstrasse 327001 Cuiratel +41 81 257 26 54fax +41 81 257 26 <email-pii>
Cunvegnientscha davart ils dretgs da persunas cun impediments (Convenziun davart ils dretgs da persunas cun impediments, BRK; SR 0.109)
Lescha federala davart l'eliminaziun da dischavantatgs per persunas cun impediments (lescha davart l'egualitad da persunas cun impediments, LImp; SR 151.3)
Lescha federala davart instituziuns per promover l'integraziun da persunas invalidas (LIPInv; SR 831.26)
Lescha davart l'integraziun sociala e professiunala da persunas cun impediments (lescha d'integraziun da persunas cun impediments, LIPI; DG 440.100)
Ordinaziun davart l'integraziun sociala e professiunala da persunas cun impediments (ordinaziun d'integraziun da persunas cun impediments, OIPI; DG 440.110)
Il chantun Grischun promova purschidas davart l'integraziun sociala e professiunala da persunas cun impediments. Nossas finamiras:
Il chantun fa in'analisa dals basegns ed ina planisaziun da la purschida. L'analisa dals basegns respunda tranter auter las suandantas dumondas: Quantas persunas cun impediments dovran ina purschida d'assistenza? Tge tip d'impediment han ellas? Tge purschida dovran ellas?
Cun agid da questas indicaziuns planisain nus la purschida generala chantunala. En la planisaziun chantunala da la purschida fixain nus tge purschidas e quantas plazzas che vegnan messas a disposiziun e finanziadas.
Il chantun definescha pretensiuns da qualitad per l'assistenza da persunas cun impediments. Tut las instituziuns ed organisaziuns che assistan persunas cun impediments ston ademplir quellas. Tras las pretensiuns qualitativas duain vegnir garantidas la protecziun, l'integritad e l'observaziun dals dretgs da persunas creschidas cun impediments. Lur qualitad da viver e lur cuntentientscha vegnan promovidas.
Persunas cun impediments dovran savens accumpagnament ed assistenza. Ellas han ina relaziun da dependenza cun las purschidras ed ils purschiders d'assistenza. Perquai datti prescripziuns qualitativas e finanzialas per las purschidras ed ils purschiders. Il chantun conceda ad ellas ed els ina permissiun, sch'ellas ed els adempleschan las pretensiuns. En il rom da la surveglianza controlla il chantun regularmain l'adempliment da las pretensiuns.
Il chantun finanziescha las purschidas en moda transparenta, cumparegliabla ed orientada a las prestaziuns. Per quest intent fa el incaricas da prestaziun cun las purschidras ed ils purschiders.
Il chantun cusseglia las furnituras ed ils furniturs da prestaziuns ad installar ed a manar purschidas d'assistenza per persunas cun impediments.
Purschidas da l'integraziun sociala
purschidas d'integraziun e da cussegliaziun: furmaziun e temp liber / mobilitad / cussegliaziun giuridica e sociala / construir senza obstachels
Purschidas da l'integraziun professiunala
purschidas d'integraziun e da cussegliaziun: job Coach / cussegliaziun giuridica e sociala / construir senza obstachels
Purschidas da cussegliaziun e da sustegn chattais Vus qua: